ที่ สทช ๔๐๑๕/พิเศษ สำนักงานคณะกรรมการกิจการกระจายเสียง



กิจการโทรทัศน์และกิจการโทรคมนาคมแห่งชาติ

๘๗ ถนนพหลโยธิน ซอย ๘ แขวงสามเสนใน

เขตพญาไท กรุงเทพฯ ๑๐๔๐๐

๑๖ตุลาคม ๒๕๕๖

เรื่อง ขอเชิญเข้าร่วมโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์หัวข้อ

“การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๓

เรียน ผู้ประกอบการวิทยุกระจายเสียงผู้รับใบอนุญาตทดลองออกอากาศในลักษณะชั่วคราว

สิ่งที่ส่งมาด้วย ๑. กำหนดการฝึกอบรม

๒. แบบตอบรับการเข้าร่วมฝึกอบรม

ด้วย สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(สำนักงาน กสทช.) กำหนดจัดโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๓ โดยมีวัตถุประสงค์เพื่อเสริมสร้างความรู้พื้นฐาน พัฒนาคุณภาพรายการและเพิ่มศักยภาพในการผลิตรายการของผู้ประกอบวิชาชีพในกิจการกระจายเสียงและกิจการโทรทัศน์ รวมทั้งแลกเปลี่ยนองค์ความรู้ ประสบการณ์จากผู้ที่อยู่ในสายวิชาชีพเดียวกัน และสามารถนำความรู้ทีได้มาใช้ในการปฏิบัติงานจริง ระหว่างวันที่๑๔-๑๕ พฤศจิกายน ๒๕๕๖ ณ ห้องบอลลูม โรงแรมอโรมา จังหวัดเชียงใหม่ซึ่งจะมีการมอบใบประกาศให้กับผู้เข้าร่วมโครงการหลังเสร็จสิ้นการอบรมดังกล่าว

สำนักงาน กสทช. ขอเรียนเชิญผู้ประกอบการวิทยุชุมชนที่ได้รับใบอนุญาตทดลองออกอากาศ  
ในลักษณะชั่วคราวหรือผู้แทนในพื้นที่จังหวัดเชียงใหม่ จังหวัดแม่ฮ่องสอน จังหวัดเชียงราย และ จังหวัดลำพูน จำนวนสถานีละ๒ คน เข้าร่วมอบรมตามวัน เวลาและสถานที่ข้างต้น โดยส่งแบบตอบรับการเข้าร่วมอบรมฯ พร้อมสำเนาบัตรประชาชน และสำเนาใบอนุญาตทดลองประกอบกิจการฯ ***ภายในวันที่ ๘พฤศจิกายน ๒๕๕๖***ทั้งนี้ สำนักงาน กสทช. สงวนสิทธิ์การเข้าร่วมโครงการเฉพาะผู้ส่งแบบตอบรับจำนวน ๒๐๐ ท่านแรก และต้องเข้าอบรมครบ ๒ วันเท่านั้น จึงจะได้รับใบประกาศนียบัตร

จึงเรียนมาเพื่อโปรดทราบ และขอขอบคุณมา ณ โอกาสนี้ด้วย

ขอแสดงความนับถือ

(นางดวงเดือน รังสิกุล)  
ผู้อำนวยการ  
กลุ่มงานพัฒนาองค์กรวิชาชีพ

กลุ่มงานพัฒนาองค์กรวิชาชีพ

โทรศัพท์๐-๒๒๗๑-๐๑๕๑-๖๐ ต่อ ๔๖๗-๘

****

**โครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์**

**ในหัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ”**

**โดยสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**วันพฤหัสบดีที่ ๑๔ – วันศุกร์ที่ ๑๕ พฤศจิกายน พ.ศ.๒๕๕๖**

**ณ ห้องบอลลูม โรงแรม อโมรา จังหวัดเชียงใหม่**

**วันที่แรก**

|  |  |
| --- | --- |
| **เวลา** | **กิจกรรม** |
| ๐๙.๐๐ – ๐๙.๓๐ | ลงทะเบียน –รับเอกสารวิชาการ |
| ๐๙.๓๐ – ๑๐.๐๐ | พิธีกรกล่าวต้อนรับ  พิธีเปิดงานประธานเปิดงานกสทช. ผศ.ดร.ธวัชชัย จิตรภาษ์นันท์  (กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ)  Key note speaker ดร.เฉลิมชัย ผู้พัฒน์ (หัวหน้าส่วนงาน กสทช.ผศ.ดร.ธวัชชัย จิตรภาษ์นันท์) กล่าวภาพรวมของโครงการ |
| ๑๐.๐๐ – ๑๑.๓๐ | การบรรยายในหัวข้อ **“การเตรียมความพร้อมสู่การได้รับใบอนุญาตประกอบกิจการวิทยุกระจายเสียง (หลังผ่านการทดลองประกอบใบอนุญาต)”**  โดย...คุณมณีรัตน์ กำจรกิจการ  (ผู้อำนวยการกลุ่มงานการอนุญาตประกอบกิจการ 1 สำนักงาน กสทช.) |
| ๑๑.๓๐ – ๑๒.๓๐ | การบรรยายในหัวข้อ **“มาตรฐานทางเทคนิคและการแก้ไขปัญหาทางด้านเทคนิคของวิทยุกระจายเสียง”**  โดย...คุณนเรศร์ ภาชนะพรรณ์  (ผู้อำนวยการ สำนักงาน กสทช. เขต9 จังหวัดเชียงใหม่ ) |
| ๑๒.๓๐ – ๑๓.๓๐ | พักรับประทานอาหารกลางวัน |
| ๑๓.๓๐ – ๑๕๐๐ | การบรรยายในหัวข้อ**“จรรยาบรรณของการประกอบกิจการวิทยุกระจายเสียง**  โดย...ดร.นิวัติ วงศ์พรหมปรีดา  (อุปนายกฝ่ายส่งเสริมจรรยาบรรณ สมาคมโฆษณาแห่งประเทศไทย) |
| ๑๕.๐๐ - ๑๕.๑๕ | พักรับประทานอาหารว่าง |
| ๑๕.๑๕ –๑๖.๑๕ | การบรรยายในหัวข้อ**“การรวมกลุ่มของผู้ประกอบวิชาชีพในกิจการกระจายเสียงและโทรทัศน์”**  โดย...คุณชวรงค์ ลิมป์ปัทมปาณี (ที่ปรึกษาสมาคมนักข่าววิทยุและโทรทัศน์ไทย) |
| ๑๖.๑๕ –๑๘.๐๐ | จบการบรรยายวันแรก ผู้เข้าอบรมลงทะเบียนรับเสื้อ กสทช. เพื่อใส่ในวันที่สองของการอบรม และพักผ่อนตามอัธยาศัย |
| ๑๘.๐๐ – ๒๒.๐๐ | รับประทานอาหารค่ำ พร้อมร่วมกิจกรรมกลุ่มสัมพันธ์ |

หมายเหตุ : ภาคเช้ามีเบรคเครื่องดื่มและอาหารว่าง ในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม

**วันที่สอง**

ช่วงเช้า : บรรยายรวม

ช่วงบ่าย : แบ่งผู้เข้าร่วมโครงการเป็น ๒ กลุ่มย่อย คือ

กลุ่ม ๑ : วิทยุกระจายเสียงธุรกิจท้องถิ่น

กลุ่ม ๒ : วิทยุกระจายเสียงบริการสาธารณะ และวิทยุกระจายเสียงบริการชุมชน

รูปแบบการอบรมและสัมมนา: กิจกรรมกลุ่ม/ อภิปรายกลุ่ม

|  |  |
| --- | --- |
| **เวลา** | **กิจกรรม** |
| ๐๙.๐๐ – ๑๐.๓๐ | การบรรยายในหัวข้อ**“การบริหารจัดการสถานีวิทยุอย่างมืออาชีพ”**  โดย...ดร.โสภัทร นาสวัสดิ์  (อาจารย์ประจำภาควิชาวิทยุกระจายเสียงและโทรทัศน์  คณะนิเทศศาสตร์ มหาวิทยาลัยธุรกิจบัณฑิตย์) |
| ๑๐.๓๐ – ๑๒.๐๐ | การบรรยายในหัวข้อ**“กลยุทธ์การผลิตรายการและสร้างเนื้อหาในกิจการวิทยุชุมชน วิทยุสาธารณะ และวิทยุธุรกิจท้องถิ่น”**  โดย...คุณเก่งกาจ จงใจพระ (นักจัดรายการวิทยุ) |
| ๑๒.๐๐ – ๑๓.๐๐ | พักรับประทานอาหารกลางวัน |
| ๑๓.๐๐ – ๑๔.๓๐ | กลุ่ม ๑ หัวข้อ**“การโฆษณาให้ดึงดูดใจในกิจการวิทยุธุรกิจท้องถิ่น”**  โดย...คุณดนยา วสุวัต (นักวิชาการสื่อสารอิสระ)  กลุ่ม ๒ หัวข้อ**“การบริหารวิทยุชุมชนและวิทยุสาธารณะอย่างไรให้อยู่รอด โดยปราศจากการโฆษณา”**  โดย... คุณเชลศ ธำรงฐิติกุล  (ผู้ประสานงานกลุ่มคนศูนย์ปฏิบัติการเรียนรู้ สถานีวิทยุชุมชนคนหนองหญ้าไซ  จังหวัดสุพรรณบุรี) |
| ๑๔.๓๐ - ๑๕.๐๐ | พักรับประทานอาหารว่าง |
| ๑๕.๐๐ –๑๖.๐๐ | พิธีมอบประกาศนียบัตรและปิดงาน พร้อมถ่ายภาพร่วมกัน |

หมายเหตุ : ภาคเช้ามีเบรคเครื่องดื่มและอาหารว่างในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม

****

**แบบตอบรับการลงทะเบียน  
โครงการ ฝึกอบรมเพื่อพัฒนาวิชาชีพในกิจการกระจายเสียงและกิจการโทรทัศน์**

**หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๓**

**สำหรับ**ผู้ประกอบการวิทยุกระจายเสียง **(ผู้รับใบอนุญาตทดลองออกอากาศในลักษณะชั่วคราว)**

**ระหว่างวันที่๑๔ – ๑๕ พฤศจิกายน ๒๕๕๖**

**ณ ห้อง บอลลูมโรงแรมอโมรา จังหวัดเชียงใหม่**

**๑.ข้อมูลสถานีวิทยุจังหวัด**

ชื่อสถานี.....................................................ความถี่.......................รหัสสถานี/เลขที่ใบอนุญาต.................................

ที่อยู่.........................................................................................................................................................................

โทรศัพท์.............................................โทรสาร.........................................โทรศัพท์มือถือ.........................................

E-mail address………………………………………………………………………………………………………………………………………

ประเภทการประกอบกิจการ 🗖สาธารณะ 🗖ชุมชน 🗖ธุรกิจ

**๒.มีความประสงค์**

🗖 เข้าอบรม 🗖 ไม่สามารถเข้าร่วมอบรมได้

**ที่พัก** 🗖 พักค้างคืนวันที่๑๔ พฤศจิกายน ๒๕๕๖ 🗖 ไม่พักค้างคืน

อาหาร 🗖 ปกติ 🗖 มังสวิรัติ 🗖 มุสลิม

**๓.รายชื่อผู้เข้ารับการอบรม (สถานีละไม่เกิน ๒ ท่านต่อ ๑ สถานีวิทยุ)**  
๓.๑ ชื่อ-นามสกุล..........................................................................ตำแหน่ง.........................................................

โทรศัพท์.....................................โทรสาร......................................โทรศัพท์มือถือ.........................................

E-mail address…………………………………………………………..………….………………………………………………..

๓.๒ ชื่อ-นามสกุล.....................................................................ตำแหน่ง............................................................

โทรศัพท์.......................................โทรสาร..................................โทรศัพท์มือถือ.........................................

E-mail address………………………………………………………………………………………………..………………………

**กรุณาส่งแบบตอบรับการลงทะเบียนเข้าอบรมฯพร้อมสำเนาบัตรประชาชน และสำเนาใบอนุญาตทดลองประกอบกิจการฯ*ภายในวันที่ ๘ พฤศจิกายน ๒๕๕๖* โทรสารหมายเลข๐๒-๒๔๖-๙๒๔๐  
หรือทาง E-mail:** [**seminar.nbtc1@gmail.comหรือ**](mailto:seminar.nbtc1@gmail.com%20หรือ) **โทรศัพท์ ๐๒-๖๔๑-๙๐๖๘  
สอบถามรายละเอียดเพิ่มเติมโทรศัพท์หมายเลข ๐๒-๒๗๑๐๑๕๑-๖๐ ต่อ ๔๖๗-๔๖๘**

**หมายเหตุ ๑.การเข้ารับการอบรม ไม่เสียค่าลงทะเบียน และจะได้รับชุดการบรรยายฟรี**

**๒. ผู้เข้าร่วมอบรมครบหลักสูตร ๒ วัน เท่านั้น ที่จะได้รับประกาศนียบัตร**

**๓. สำนักงาน กสทช. จัดห้องพักให้ผู้เข้าอบรม ๑ คืน (พักคู่) ในพื้นที่ จังหวัดแม่ฮ่องสอน จังหวัดเชียงราย และจังหวัดลำพูน ยกเว้นผู้ประกอบการในพื้นที่อำเภอเมือง จังหวัดเชียงใหม่**

**๔. สำนักงาน กสทช.จะปิดรับลงทะเบียนหน้างาน เวลา ๑๐.๐๐ น.**